STS-116

STS-116 oli Space Shuttle'i programmi 117. ja kosmosesüstik Discovery 33. missioon. Discovery startis 10. detsembril 2006 ning see oli esimene öine start pärast novembris 2002 toimunud missiooni STS-113.

Missioon viis Rahvusvahelisse Kosmosejaama P5 sõrestiku, mistõttu ehitati ümber jaama elektrisüsteem. Lisaks vahetas missioon jaama meeskonda, viies jaama Sunita Williamsi ja tuues tagasi Thomas Reiteri. STS-116 oli hästi kajastatud Rootsis, sest Discovery pardal viibis Christer Fuglesang, kellest sai Rootsi ja Skandinaavia esimene astronaut.

STS-116 oli viimane süstikumissioon, mis startis Kennedy Kosmosekeskuse stardikompleksi 39B stardiplatvormilt, sest NASA alustas Constellationi programmi raames selle kohandamist Ares I startideks. Stardiplatvormi kasutati veel STS-400 missiooni tarbeks, mis oleks startinud juhul kui missiooni STS-125 kosmosesüstik poleks saanud Maale naasta.

Pärast missiooni viidi Discovery korralisse hooldusesse ja see ei lennanud kuni missioonini STS-120, mis startis oktoobris 2007.

Meeskond

+ STS-116 meeskond Amet  Stardil  Maandumisel Komandör   Mark PolanskyTeine kosmoselend Piloot   William OefeleinAinus kosmoselend 1. missiooni spetsialist   Nicholas PatrickEsimene kosmoselend 2. missiooni spetsialist   Robert CurbeamKolmas ja viimane kosmoselend 3. missiooni spetsialist   Christer FuglesangESAEsimene kosmoselend 4. missiooni spetsialist   Joan HigginbothamAinus kosmoselend  5. missiooni spetsialist   Sunita WilliamsEsimene kosmoselend   Thomas ReiterESATeine ja viimane kosmoselend

Viited

 Välislingid 

 Ülevaade STS-116 missioonist NASA kodulehel (inglise keeles)
 Video STS-116 stardist 9. detsembril 2006. YouTube

Kategooria:Space Shuttle'i missioonid
Kategooria:2006